Internacia Statistika Instituto

La Internacia Statistika Instituto (, akronime ISI) estas profesia asocio de statistikistoj. Ĝi fondiĝis en 1885, kvankam estis internaciaj statistikaj kongresoj ekde 1853. La instituto havas ĉirkaŭ 4.000 elektitajn membrojn de la registaroj, akademiularo kaj la privata sektoro. La filiigitaj asocioj havas membrecon malfermitan al iu profesia statistikisto. La instituto publikigas diversajn librojn kaj revuojn, kaj okazigas internacian konferencon ĉiun duan jaron. La dujara kongreso estis ofte konata kiel "ISI-sesio"; tamen, ekde 2011, ĝi nun nomiĝas "Monda Statistika Kongreso de ISI". La konstanta oficejo de la instituto troviĝas en la konstruaĵo de la Nederlanda Statistika Oficejo en Leidschendam-Voorburg, antaŭurbo de Hago, Nederlando.

Kategorio:Statistiko
Kategorio:Sciencaj societoj
Kategorio:Hago